ካብ ግዳም ዝነጥፉ ኤርትራውያን ተንተንቲ ፖለቲካን ኣብ ሃገር ዝነብሩ ዜጋታትን እቲ እገዳ ምስተላዕለ ኣብ ኤርትራ ኩለንትናዊ ለውጢ ክመጽእ ትጽቢት እኳ እንተነበሮም ከምቲ ዝተመነዩዎ ቁጠባዊ ይኹን ማሕበራዊ ምዕባለታት ከምዘይመጽአ እዮም ዝሕብሩ። "ካብ ዝነበሮ እኳ ደኣ ገዲዱ!" ዝብል ኣብ ኤርትራ ብንግዲ ዝናበር ንድሕነቱ ስሙ ክዕቀብ ዝመረጸ ነጋዳይ፡ እቲ ተኸፊቱ ዝነበረ ዶባት ኢትዮ-ኤርትራ ምስ ተዓጽወ ብፍላይ ኣብ ኤርትራ ዋጋ ሃለኽቲ ኣቑሑ ከቢሩ፤ እቲ ክሓስር ጀሚሩ ዝነበረ እኽልን ጥረ-ምረን ኮነ ካልእ መሳርሒ ኣባይቲ ዕንጸይትን ቴንዲኖን ቸሜንቶን ካብቲ ቕድም ዝነበሮ ወሲኹ ኩሉ ነገር ኣብ ዘሻቕል ኩነታት ከምዘሎ ይሕብር። ምስ ኢትዮጵያ ዕርቀ ሰላም ምስተገብረ፤ ተሰዲዱ ዝነበረ ሰብ ናብ ዓዱ ክምለስ ትጽቢት እናተገብረ ኣብ ኤርትራ ዝኾነ ምምሕያሽ ስለዘይተራእየ በንጻሩ፡ ብኣሽሓት ዝቑጸሩ ኤርትራውያን'ውን ስድራቤቶም ጠርኒፎም ናብ ኢትዮጵያ ተሰደዶም ኣብ ፈቐዶ ከተማታትን መዓስከራት ስተደተኛታትን ኢትዮጵያ ይነብሩ ከምዘለው ጸብጻብ ላዕለዋይ ተጸዋዒ ስደተኛታት ሕቡራት ሃገራት የረድእ። እቲ ዶብ ንምንታይ እዩ ተዓጽዩ ንዝብል ብወገን መንግስቲ ኤርትራ ዛጊት ወግዓዊ መግለጺ ኣይተወሃበን። ሚኒስትሪ ጉዳያት ወጻኢ ኢትዮጵያ ግን ስሩዕን ንቡርን ሕጋዊ ናይ ኣቑሑን ሰብን ምንቅስቓስ ቅጥዒ ይዳሎ ምህላው እዩ ዝሕብር። ዶብ ኤርትራን ሱዳንን'ውን፤ ክኸፈት እዩ ካብ ዝበሃል ውሑድ ግዜ ኣይገበረን። ምንጪ ስእሊ, Eric Lafforgue/gettyimages ኢትዮ-ኤርትራ፡ "እቲ ንግዳዊ ርክባት፡ ሕጋዊ መስርሕ ክወጽኣሉ ኣለዎ" ብዛዕባ እዚ ጉዳይ ብዝምልከት ኣምባሳደር ዓንደብርሃን ወልደገርጊስ፡ እቲ ስርዓት በቲ ዝኽተሎ ዝነበረ ሜላታት እቲ ቁጠባ ስለዝተዳኸመ፤ ነቲ እገዳ ከም መመሳመሲ ይጥቀመሉ ምንባሩ ንቢቢሲ ትግርኛ ሓቢሩ። ሕጂ ግን ይብል ንሱ፡ እቲ እገዳ ምስ ተላዕለ፡ ኣብ ልዕሊ መንግስቲ ኤርትራ ዝጸንሐ ተነጽሎ እኳ እንተጎደለ፡ ኣብ ኤርትራ ግን ዝተራእየ ቁጠባዊ ለውጢ ይኹን፤ ዕብየት ከምዘየለን፤ ኣብ መነባብሮ ህዝቢ እውን ዝመጽአ ምምሕያሽ ከምዘየሎ ይዛረብ። መንግስቲ ኤርትራ፡ ኣብ ዕደናን ዳህሳስን ብዙሕ ንጥፈታት ከሰላሰል ጸኒሑ እዩ። ኣብ ዝሓለፈ ዓመት'ውን፡ ኣብ ኮሎሊ፡ ኪኖ ናይ ኤርትራ ቁጠባ፡ ንመላእ ምብራቕ ኣፍሪቃ እወንታዊ ዝኾነ ቁጠባዊ ለዉጢ ከምጽእ ዝኽእል ዕደናዊ ንጥፈታት ከምዝተጀመረ ተገሊጹ እዩ። ኤርትራ፡ "ምሕታት'ዶ ሓጢኣት'ዩ?" ምኒስተር ዜና የማነ ገብረመስቀል፡ ሕቡራት ሃገራት፡ ብጽሬቱ ኣብ ቀዳማይ ደረጃ ዝስራዕ ዕደና ፖታሽ "ንውሕስነት መግቢ ኤርትራን ኣፍሪቃን ስትራቴጂካዊ ዕድል እዩ" ክብል ሪፖርት ምግባሩ ብትዊተር ሓቢሩ። ኣምባሳደር ዓንደብርሃን ወልደገርጊስ ብዛዕባ ዕደና ክዛረብ እንከሎ፡ ብግብሪ ክረኣ እንከሎ እቲ ዕደናዊ ወፍሪ ኣብ ግዜ እገዳ'ውን ነይሩ፡ ሕጂ'ውን ኣሎ ይብል። "እቲ ቀንዲ ሽግር ግን ኣታዊ እቲ ዕደና ኣበይ ከምዝኣቱ ዝፍለጥ የለን። ኣብ ዕብየት ቁጠባ ኤርትራ ይኹን ኣብ ምምሕያሽ መነባብሮ ኤርትራውያን ክውዕል ኣይተራእየን" "እቲ ዕደናዊ ጽላት ኣዝዩ ኣኽሳቢ ስለዝኾነ፤ ኣህጉራዊ ወፍሪ ኩሉ ግዜ ይስሕብ እዩ። እቲ ዘቤታዊ ወፍሪ ግን ተኣጊዱ፡ ብዙሕ ወፍሪ የለን፡ ግዝኣተ ሕጊ ሰለዘየለ ድማ ብዙሕ ግዳማዊ ወፍሪ ዝስሕብ ኣይኮነን" ክብል ይዛረብ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
